




PUBLISKAIS PIEGĀDES LĪGUMS Nr.JG2024/75
Kravas furgona – darbnīcas piegāde


Jūrmalā				   		           	Līguma datums ir pēdējā pievienotā
 elektroniskā paraksta un laika zīmoga datums


Sabiedrība ar ierobežotu atbildību “Jūrmalas gaisma”, vienotais reģistrācijas Nr. 42803002568, juridiskā adrese - Jomas iela 28, Jūrmala, LV-2015, tās valdes locekļa Jāņa Ķēniņa personā, kurš rīkojas saskaņā ar statūtiem (turpmāk - Pasūtītājs), no vienas puses, un
Sabiedrība ar ierobežotu atbildību “Andre Motors”, vienotais reģistrācijas Nr.40103997615, juridiskā adrese -  Kārļa Ulmaņa gatve 90, Rīga, LV-1029, tās valdes locekļa Andreja Pančenko personā, kurš rīkojas uz statūtu pamata, (turpmāk – Piegādātājs), no otras puses, (turpmāk abi kopā – Puses, atsevišķi – Puse), 
pamatojoties uz Publisko iepirkumu likumu un Pasūtītāja atklātā konkursa „Kravas furgona – darbnīcas piegāde”, iepirkuma identifikācijas Nr. JG 2024/02, rezultātiem, savstarpēji vienojoties, bez maldības, viltus un spaidiem, noslēdz šādu līgumu (turpmāk – Līgums), 

1. Definīcijas

1.1. Akts – Defekta akts, kas apliecina, ka piegādātai Precei tiek konstatēti Defekti.
1.2. Defekti – Preču piegādes vai kvalitātes neatbilstība Latvijas Republikā spēkā esošajiem normatīvajiem aktiem, Tehniskajam piedāvājumam vai Līgumam.
1.3. Iepirkums – atklāts konkurss „Kravas furgona – darbnīcas piegāde”, iepirkuma identifikācijas Nr. JG 2024/02.
1.4. Līguma summa – maksimāli iespējamā maksa par Preču piegādi Līgumā noteiktajā kārtībā un apmērā.
1.5. Nosacījumi – iepirkuma Nolikuma nosacījumi ar visiem tā pielikumiem, papildinājumiem, precizējumiem un grozījumiem.
1.6. Pārstāvis - Pasūtītāja vai Piegādātāja pilnvarota persona, kas Līguma ietvaros kontrolē līgumsaistību izpildi, pieņem vai nodod Preces.
1.7. Prece –  jauns, nelietots N1 kategorijas kravas/pasažieru furgons, izlaiduma gads: 2024.gads.
1.8. Pavadzīme – spēkā esošajiem normatīvajiem aktiem atbilstoša pavadzīme, ko Piegādātājs iesniedz Pasūtītājam par Preču piegādi Līgumā noteiktajā kārtībā.

2. Līguma priekšmets

2.1. Pasūtītājs pasūta, bet Piegādātājs piegādā Preci un Pasūtītājs apņemas pirkt, saņemt un apmaksāt Preci Līgumā noteiktajā termiņā, kārtībā un apmērā.
2.2. Preces tiek piegādātas atbilstoši Piegādātāja piedāvājumam (turpmāk tekstā – Piedāvājums) (pielikums), Līguma noteikumiem un Latvijas Republikā spēkā esošajiem normatīvajiem aktiem.
2.3. Piegādātājs garantē, ka Preces atbilst spēkā esošiem valsts standartiem vai citos normatīvajos aktos noteiktajām Preču kvalitātes un atbilstības prasībām.


3. Līguma summa un norēķinu kārtība

3.1. Līgumcena par pilnīgu, savlaicīgu un kvalitatīvu Preces piegādi ir EUR 49 575.00 (četrdesmit deviņi tūkstoši pieci simti septiņdesmit pieci eiro, 0 centi) bez pievienotās vērtības nodokļa, turpmāk PVN, pievienotās vērtības nodoklis 21% 10410.75 EUR (desmit tūkstoši četri simti desmit eiro, 75 centi), kopējā Līguma summa 59 985,75 EUR (piecdesmit deviņi tūkstoši deviņi simti astoņdesmit pieci eiro, 75 centi). 
3.2. Līguma 3.1. apakšpunktā minētajā kopsummā ir iekļauti visi iespējamie izdevumi – nodokļi, nodevas, kas rodas Piegādātajam sakarā ar Preces ievešanu Latvijas Republikā, tās piegādi Pasūtītājam, reģistrāciju Ceļu satiksmes drošības direkcijā, tehniskās apskates uzlīmes esamības nodrošināšanu kā arī citi izdevumi, kas saistīti ar Līguma izpildi.
3.3. Samaksa par Preci notiek, veicot 100% pēcapmaksu, ne vēlāk kā 15 (piecpadsmit) darba dienu laikā pēc Preces piegādes un pieņemšanas-nodošanas akta abpusējas parakstīšanas un rēķina saņemšanas.
3.4. Maksājumi tiek veikti ar bezskaidras naudas pārskaitījumu, veicot pārskaitījumu uz Piegādātāja rēķinā norādīto kontu kredītiestādē. 

4. Preču piegādes noteikumi un termiņi

4.1. Piegādātājs Preču piegādi veic ne vēlāk kā 110 (viens simts desmit) dienu laikā pēc Līguma spēkā stāšanās dienas.
4.2. Preces piegādes adrese ir Jomas iela 28, Jūrmala, LV-2015.
4.3. Piegādātājs Preces nodod Pasūtītājam ar Pavadzīmi.
4.4. Par Preces piegādes brīdi uzskatāms datums, kurā Pasūtītāja pārstāvis ir parakstījis Pavadzīmi par Preces saņemšanu un Pasūtītājs faktiski ir saņēmis Preci. 

5. Preču pieņemšanas kārtība

5.1. Preces atbilstību Pavadzīmē norādītajam Pasūtītājs apstiprina ar savu parakstu uz Pavadzīmes. Preces nodošana Pasūtītājam tiek fiksēta ar Pavadzīmi, kuru paraksta abu Pušu pārstāvji. Pie Preces nodošanas tiek pārbaudīts tās sortiments un daudzums. 
5.2. Pasūtītājs Preces un Piegādes atbilstību Līguma, Tehniskās specifikācijas un piedāvājuma noteikumiem pārbauda 10 (desmit) dienu laikā pēc Preces saņemšanas dienas. Minētajā termiņā Pasūtītājam ir tiesības izteikt pretenzijas par Preces vai Piegādes kvalitātes neatbilstību Līguma noteikumiem un Latvijas Republikā spēkā esošo normatīvo aktu prasībām. 
5.3. Ja Pasūtītājs, pieņemot Preci vai Piegādes atbilstību, konstatē Defektus, tiek noformēts Akts un attiecīga pretenzija nosūtīta Piegādātājam, norādot Defektu būtību. 
5.4. Piegādātājs uz sava rēķina novērš konstatētos Defektus Pušu saskaņotā termiņā, bet, ja Puses nespēj vienoties, ne vēlāk kā 5 (piecu) darba dienu laikā pēc Pasūtītāja rakstveida iebildumu saņemšanas dienas. Pēc Defektu novēršanas izdarāma atkārtota Preces un Piegādes pieņemšana Līgumā noteiktajā kārtībā.
5.5. Ja Aktā minētie Defekti radušies Piegādātāja darbības vai bezdarbības rezultātā, izdevumi šo neatbilstību novēršanai pilnībā ir jāapmaksā Piegādātājam. 
5.6. Gadījumā, ja Pasūtītājs atkārtoti konstatē Preces vai piegādes Defektus vai tie netiek novērsti Līgumā noteiktajā kārtībā, Pasūtītājam ir tiesības izbeigt Līgumu.

6. Pušu tiesības un pienākumi

6.1. Pasūtītājs:
6.1.1. pieņem Līguma prasībām atbilstošu kvalitatīvu Preci;
6.1.2. par atbildīgā persona, kas koordinē sadarbību ar Piegādātāju, kā arī ir tiesīga parakstīt pavadzīmi Pasūtītāja vārdā noteikta Līguma 10.punktā; 
6.1.3. gadījumā, ja Piegādātā Prece neatbilst Līguma, Nolikuma un to pielikumu prasībām un/vai nosacījumiem, un ražotāja standartiem, Pasūtītājs sagatavo defektu aktu un iesniedz to Piegādātājam, nosūtot to skanētā veidā uz Līguma 10.punktā norādīto Izpildītāja e-pastu, neizmantojot drošu elektronisko parakstu; 
6.1.4. Pasūtītājs apņemas veikt maksājumu par Preci Līgumā noteiktajā termiņā un apmērā; 
6.1.5.Pasūtītājam ir tiesības pieprasīt un ne vēlāk kā 3 (trīs) darba dienu laikā no Piegādātāja saņemt informāciju par Piegādes laiku un apstākļiem, kas varētu kavēt Piegādi;
6.1.6.Pasūtītājam ir pienākums Līgumā noteiktajā kārtībā parakstīt Pavadzīmi, ja Prece ir Piegādāta saskaņā ar Līguma noteikumiem.
6.2. Piegādātājs:
6.2.1. Preču Piegādi veic patstāvīgi, tas nedrīkst nodot pienākumu izpildi trešajām personām, iepriekš nesaskaņojot to ar Pasūtītāju;
6.2.2. ar saviem resursiem veic Pasūtītājam kvalitatīvu, Līguma nosacījumiem un tā pielikumiem atbilstošu Preces Piegādi;
6.2.3. nodrošina Preces piegādi Pasūtītājam Līgumā norādītajā termiņā, vai termiņā, kurš savstarpēji rakstiski saskaņots, pamatojoties uz Piegādātāja informāciju par Piegādes kavēšanos;
6.2.4. piegādes izpildē ievēro Pasūtītāja norādījumus un atbild par spēkā esošo drošības tehnikas/ darba drošības/ vides aizsardzības un citu normatīvo aktu, kas attiecās uz piegādes izpildes kārtību un Preces kvalitāti, ievērošanu;
6.2.5. 3 (trīs) darba dienu laikā pēc Pārstāvja pieprasījuma rakstveidā sniegt informāciju par:
6.2.5.1. Preces Piegādes gaitu,
6.2.5.2. apstākļiem, kas traucē Preces piegādi;
6.2.6. kompensē visus zaudējumus, kas Pasūtītājam radušies Piegādātāja vai viņa iesaistītās trešās personas vainas vai neuzmanības dēļ, tostarp negūto peļņu, 10 (desmit) darbdienu laikā no Pasūtītāja pretenzijas nosūtīšanas dienas;
6.2.7. ja Piegādātājs nepiekrīt, ka Prece ir Līguma noteikumiem neatbilstoša, tiek pieaicināts eksperts, kura izmaksas sedz vainīgā Puse.

7. Pušu atbildība

7.1. Par katru nokavēto Preču piegādes vai Defektu novēršanas dienu Piegādātājs maksā Pasūtītājam līgumsodu 0,1 % (nulle, komats, viens procents) apmērā no Preču pasūtījuma summas, bet kopā ne vairāk par 10% (desmit procentiem) no Preču pasūtījuma summas. 
7.2. Ja Pasūtītājs Līgumā paredzētajā termiņā un apjomā neveic maksājumu par Preci, Piegādātājam ir tiesības pieprasīt no Pasūtītāja līgumsodu 0,1 % (nulle, komats, viens procents) apmērā no laikā nesamaksātās summas par katru nokavēto maksājuma dienu, bet kopā ne vairāk par 10% (desmit procentiem) no laikā nesamaksātās summas.
7.3. Līgumsoda samaksa neatbrīvo Puses no to saistību pilnīgas izpildes.
7.4. Ja Pasūtītājam uz Līguma pamata rodas tiesības pieprasīt no Piegādātāja līgumsodu vai jebkuru citu maksājumu, Pasūtītājs ir tiesīgs ieturēt līgumsodu vai jebkuru citu maksājumu no Piegādātājam izmaksājamajām summām, par to iepriekš brīdinot Piegādātāju. 
7.5. Puses atbild viena otrai par to nodarītajiem tiešajiem zaudējumiem, ja tie radušies Puses, tās darbinieku vai trešo personu darbības vai bezdarbības (tai skaitā rupjas neuzmanības, ļaunā nolūkā izdarīto darbību vai nolaidības) rezultātā.

8. Preces garantija

8.1. Preces garantijas laiks saskaņā ar Piegādātāja iesniegto piedāvājumu ir 60 (sešdesmit) mēneši no Preces pavadzīmes abpusējas parakstīšanas dienas.
8.2.   Garantijas termiņa laikā Piegādātājs nodrošina, ka Prece saglabā pienācīgu kvalitāti, drošumu un pilnīgas lietošanas īpašības. Ja garantijas termiņa laikā Pasūtītājs konstatē defektus, tas nekavējoši Preci nogādā Piegādātāja norādītajā vietā. Piegādātājs  par saviem līdzekļiem novērš konstatētos defektus. Ja objektīvu iemeslu dēļ Pasūtītājs Preci, defektu novēršanai, nevar nogādāt Piegādātāja norādītā vietā, tad Preces transportēšanu nodrošina Piegādātājs.

9. Nepārvarama vara

9.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai tādu ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus Puses nevarēja iepriekš ne paredzēt, ne novērst.
9.2. Pusei, kura atsaucas uz nepārvaramas varas vai ārkārtēja rakstura apstākļu darbību, nekavējoties (ne vēlāk kā 5 (piecu) darba dienu laikā no attiecīgo apstākļu iestāšanās dienas vai dienas, kad Puse par šiem apstākļiem uzzinājusi) par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā Puse paredz veikt savu Līgumā paredzēto saistību izpildi, un pēc otras Puses pieprasījuma šādam ziņojumam ir jāpievieno dokuments, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.
9.3. Ja šie apstākļi turpinās ilgāk nekā divus mēnešus, jebkura no Pusēm ir tiesīga atteikties no savām līgumsaistībām. Šajā gadījumā neviena no Pusēm nav atbildīga par zaudējumiem, kuri radušies otrai Pusei pēc nepārvaramas varas apstākļu iestāšanās.

10. Pušu pārstāvji

10.1. No Pasūtītāja puses par Līguma saistību izpildes kontroli atbild komercdirektors Artūrs Dainis,  e-pasts arturs.dainis@jurmalasgaisma.lv , kuram ir noteikti šādi pienākumi:
10.1.1. Pasūtīt Preci;
10.1.2. kontrolēt Līguma izpildi un saskaņot Preču piegādes laiku ar Piegādātāja pārstāvi;
10.1.3. pārbaudīt Preču un piegādes atbilstību Līgumam;
10.1.4. parakstīt Piegādātāja iesniegto Pavadzīmi;
10.1.5. parakstīt Aktu.
10.2. No Piegādātāja puses par Līguma saistību izpildes kontroli atbild  korporatīvo klientu darījumu vadītājs Guntars Alksnis, tālr. +371 67408706, e-pasts guntars.alksnis@andremotors.lv .
10.3. Pusēm ir tiesības mainīt savu par saistību izpildes kontroli atbildīgo personu, par to 2 (divas) darba dienas iepriekš brīdinot otru Pusi un iesniedzot otrai Pusei attiecīgās personas kontaktinformāciju. 

11. Līguma darbības termiņš 

11.1. Līgums stājas spēkā no tā parakstīšanas brīža un ir spēkā līdz tā pilnīgai izpildei.
11.2. Līgumu var izbeigt pirms termiņa, Pusēm rakstiski vienojoties.
11.3. Līguma grozījumi sadaļās par līguma summu  veicami atbilstoši Publisko iepirkumu likuma 61. pantam.
11.4. Līguma grozījumi un papildinājumi ir spēkā, ja tie noformēti rakstveidā un tos parakstījušas abas puses. Šādā gadījumā tie kļūst par šī Līguma neatņemamu sastāvdaļu.
11.5. Pasūtītājs ir tiesīgs vienpusēji atkāpties no Līguma izpildes Starptautisko un Latvijas Republikas nacionālo sankciju likumā paredzētajos gadījumos, ja Līgumu nav iespējams izpildīt tādēļ, ka Līguma izpildes laikā Piegādātājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības un Ziemeļatlantijas līguma organizācijas dalībvalstu noteiktās sankcijas

12. Fizisko personu datu aizsardzība

12.1. Šī Līguma ietvaros visus fizisko personu datus Piegādātājs apstrādā tikai šī Līguma izpildes mērķiem un tikai tādā apmērā, lai nodrošinātu starp Pasūtītāju un Piegādātāju noslēgtā Līguma izpildi. 
12.2. Piegādātājs veic visus nepieciešamos tehniskos un organizatoriskos drošības pasākumus, tostarp jebkurus papildu pasākumus, kas nepieciešami, lai nodrošinātu, ka Piegādātāja nodotie personas dati Līguma izpildes ietvaros netiek nejauši vai nelikumīgi iznīcināti, nozaudēti vai sabojāti, vai darīti zināmi trešajām personām, netiek ļaunprātīgi izmantoti vai kā citādi apstrādāti tādā veidā, kas ir pretējs Līguma darbības laikā spēkā esošo datu aizsardzības tiesību aktiem. 
12.3. Pēc Pasūtītāja pieprasījuma Piegādātājs ziņo un/vai dokumentāri pierāda, ka Piegādātājs ievēro piemērojamo datu aizsardzības tiesību aktu prasības un šajā Līgumā noteiktos pienākumus.
12.4. Piegādātājam vienmēr jāievēro piemērojamie tiesību akti personas datu aizsardzības jomā, tostarp starptautiskās normas.
12.5. Piegādātājs atlīdzina Pasūtītājam jebkuras prasības, izmaksas (tostarp samērīgus izdevumus par juridiskiem pakalpojumiem), zaudējumus, saistības, soda naudas, izdevumus vai bojājumus, kas Pasūtītājam radušies, Piegādātājam pārkāpjot šo Līgumu attiecībā uz personas datu aizsardzību, tostarp pārkāpjot piemērojamos tiesību aktus par personas datu aizsardzību. 
12.6. Puses tiek atbrīvotas no atbildības par personas datu apstrādi, ko saņēmušas, no vispārpieejamiem avotiem, kā arī informācijas, datu izplatīšanu, kas tika izplatīti un publicēti vai citā veidā bija pieejami masu informācijas avotos un internetā.
12.7. Piegādātājs ir tiesīgs apstrādāt personas datus tikai tik ilgi, cik tas nepieciešams, lai Piegādātājs varētu veikt to apstrādi Pasūtītāja vārdā.

13. Citi nosacījumi

13.1. Strīdus un nesaskaņas, kas var rasties Līguma izpildes rezultātā vai sakarā ar Līgumu, Puses atrisina savstarpēju pārrunu ceļā. Ja Puses nevar panākt vienošanos, tad domstarpības risināmas Latvijas Republikas tiesā, atbilstoši Latvijas Republikas normatīvo aktu noteikumiem.
13.2. Līguma pielikumi, kā arī jebkuri grozījumi un papildinājumi Līgumam, ir spēkā tikai tad, ja tie izdarīti rakstveidā un tos parakstījušas abas Puses.
13.3. Ja kādi no Līguma nosacījumiem zaudē juridisku spēku, pārējie līguma nosacījumi paliek nemainīgi. Šādus spēkā neesošus nosacījumus aizstāj ar citiem Līguma mērķim un saturam atbilstošiem nosacījumiem.
13.4. Ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu saistību un tiesību pārņēmējiem.
13.5. Līgums ir sagatavots latviešu valodā elektroniska dokumenta veidā un parakstīts ar drošu elektronisko parakstu, kas satur laika zīmogu.
13.6.  Līgumam pievienots Piegādātāja iesniegtais Piedāvājums.

